**

|  |
| --- |
| **REPUBLICA MOLDOVA****CONSILIUL RAIONAL ŞTEFAN VODĂ** |

**DECIZIE nr. 3/1**

**din 19 iulie 2018**

Cu privire la modificarea deciziei

Consiliului raional Ştefan Vodă nr.7/5 din 14.12.2017

”Cu privire la aprobarea bugetului raional pe anul 2018”

Ţinând cont de demersurile parvenite din partea instituţiilor bugetare, primăriilor;

În conformitate cu prevederile art.27 din Legea nr.397-XV din 16 octombrie 2003 privind finanţele publice locale şi art.61 din Legea nr.181 din 25.07.2014 privind finanţele publice şi responsabilităţi bugetar-fiscale;

În baza art. 43 alin.(1), lit. b) şi art.46 alin. (1) din Legea nr.436-XVI din 28.12.2006 privind administraţia publică locală, Consiliul raional Ştefan Vodă **DECIDE:**

**1.** În legătură cu deplasarea elevilor din raion la Tabăra de odihnă pentru copii în județul Dâmbovița (România) în cadrul proiectului „Organizarea taberei pentru elevii din raionul Ștefan Vodă – 2018 ” se majorează partea de venituri ale bugetului raional la capitol **„Donații voluntare”** compartimentul „*Donații voluntare pentru cheltuieli curente*” (venituri colectate ) Cod Eco 144124 “Donații voluntare pentru cheltuieli curente din surse externe pentru instituțiile bugetare” în sumă de **135,0 mii lei** obținute în cadrul implementării acestui proiect, în scopul finanțării cheltuielilor la grupa principală „Învățământ” subprogramul “ Educație extrașcolară și susținerea elevilor dotați” ce țin de deplasarea elevilor, organizarea și desfășurarea odihnei.

**2.** Se majorează partea de venituri ale bugetului raional la capitol **„Donații voluntare”** compartimentul „*Donații voluntare pentru cheltuieli capitale*” (venituri colectate ) Cod Eco 144214 “Donații voluntare pentru cheltuieli capitale din surse interne pentru instituțiile bugetare” în sumă de **179,1 mii lei** obținute de către IP Gimnaziul Căplani în cadrul implementării proiectului „Înlocuirea ferestrelor și ușilor exterioare, izolarea termică a pereților exteriori, izolarea termică a tavanelor”, finanțat de Fondul pentru Eficiență Energetică, în scopul finanțării cheltuielilor capitale ce țin de termoizolarea edificiului, grupa principală „Învățământ”, subprogramul “Învățământ gimnazial”.

**3.** Se distribuie mijloace financiare in sumă de **231,3 mii lei** dincontul mijloacelor nedistribuite ale transferurilor categoriale destinate învățământului primar, secundar general din componenta raională, aprobată in bugetul raional pe anul 2018, inclusiv:

- **20,0 mii lei**, Gimnaziului „Mihai Viteazul” s. Carahasani, pentru schimbarea ușilor ;

- **50,0 mii lei,** Gimnaziului „Alexandru cel Bun” s. Slobozia, pentru procurarea plitei pe gaze naturale și construcția veceului;

- **10,0** **mii lei,** Gimnaziului din s. Marianca de Jos, pentru curățarea veceului și altor cheltuieli curente;

- **68,3 mii lei,** Gimnaziului Viișoara, pentru achitarea cheltuielilor de personal și altor cheltuieli curente;

- **5,0** **mii lei,** Gimnaziului din s .Brezoaia, pentru servicii de deratizare, procurarea combustibilului și altor cheltuieli curente;

- **5,0** **mii lei,** Gimnaziului din s. Răscăieții Noi, pentru servicii de deratizare, energie electrică și altor cheltuieli curente;

- **5,0** **mii lei,** Gimnaziului din s. Ștefănești, pentru servicii de deratizare, energie electrică și altor cheltuieli curente;

- **5,0** **mii lei,** Gimnaziului din s. Palanca, pentru servicii de deratizare, energie electrică și altor cheltuieli curente;

- **3,0** **mii lei,** Gimnaziului din s. Purcari, pentru finanțarea unor cheltuieli curente;

- **5,0** **mii lei,** Gimnaziului din s. Semionovca, pentru finanțarea unor cheltuieli curente;

- **5,0** **mii lei,** Gimnaziului din s. Tudora, pentru servicii de deratizare, energie electrică și altor cheltuieli curente;

- **50,0** **mii lei,** Gimnaziului „Dm. Cantemir” din or. Ștefan Vodă, pentru servicii de deratizare, reparația sistemului electric, procurarea combustibilului și altor cheltuieli curente.

**4.** Se distribuie mijloace bugetare din soldul mijloacelor băneşti format în urma executării bugetului raional pe anul 2017, în scopul efectuării unor cheltuieli suplimentare în anul 2018, după cum urmează:

- 2**00,0 mii lei,** Primăriei s. Feștelița, pentru achitarea contribuției la implementarea proiectului de Forare a unei fântâni artiziene, cu capacitatea aprovizionării cu apă potabilă 270 de gospodării și a grădiniței de copii din localitate;

- **250,0 mii lei,** primăriei s. Carahasani, pentru finisarea lucrărilor în cadrul proiectului “Renovarea sistemului de energie termică, construcția sistemului de încălzire și reparația interiorului la Casa de cultură din s. Carahasani ”;

- **22,0 mii lei,** Gimnaziului ,,Anatol Șîrghi” s. Talmaza, pentru achitarea consumului de gaze naturale;

- **60,0 mii lei**, Gimnaziului Răscăieți, pentru schimbarea ușilor;

- **70,0 mii lei**, Gimnaziului „Vasile Moga” s. Feștelița, pentru schimbarea ușilor;

- **15,0** **mii lei**, AO a veteranilor din or, Ștefan Vodă, pentru procurarea unui acordeon și 15 scaune pentru localul “Clubul veteranilor”;

- **30,0** **mii lei,** IMSP Centrul de Sănătate Ștefan Vodă, pentru lucrări de reparație capitală la OMF Slobozia;

- **190,0 mii lei**, IMSP Spitalul raional Ștefan Vodă, pentru efectuarea reparaţiei capitale a scărilor secției consultative, laboratorului clinic, dispanserului de tuberculoza și pavarea trotuarului ce duce spre secția boli infecțioase;

**- 12,0 mii lei**, pentru menționarea copiilor capabili de performanțe (bursieri) pentru anul 2018;

- **25,0 mii lei,** pentru procurarea vestimentației colectivului coral „Crescendo” ce dețin titlu “model”;

- **21,5 mii lei,** IMSP Centrul de Sănătate Antonești, pentru lucrări de schimbarea tâmplăriei la sediul CS Antonești.

**5.**Se redistribuie alocațiile bugetare disponibileale Liceului Teoretic„Ștefan Vodă” în sumă de **600,0 mii lei**, în scopul achitării contribuției la Fondul de Investiții Sociale din Moldova, în cadrul implementării Proiectului “*Reforma Învățământului în Moldova*” conform acordului semnat.

**6.** Ţinând cont de cele expuse în pct.1-5 se modifică și se completează anexele nr.1, nr.2, nr.3 la decizia Consiliului raional nr.7/5 din 14 decembrie 2017”Cu privire la aprobarea bugetului raional pe anul 2018” cu modificările și completările ulterioare**,** după cum urmează:

 **a)**  Anexa nr.1 se modifică și se prezintă în redacție nouă (*se anexează*).

 **b)** Anexa nr.2, nr.2-a, se modifică și se prezintă în redacţie nouă (*se anexează*).

 **c)** Anexa nr.3 se modifică și se prezintă în redacţie nouă (*se anexează*).

**7.** Controlul executării prezentei decizii se atribuie dnei Ina Caliman, şef, Direcţie finanţe.

**8.** Prezenta decizie se aduce la cunoştinţă:

 - Oficiului teritorial Căuşeni al Cancelariei de Stat;

 - Aparatului preşedintelui raionului;

 - Direcţiei finanţe;

 - Tuturor executorilor de buget şi primăriilor nominalizaţi;

 - Prin publicare pe pagina web și în Monitorul Oficial al Consiliului raional Ştefan Vodă.

 **Preşedintele şedinţei: Anatoli Spatari**

 **Secretarul Consiliului raional Ion Ţurcan**